OpenLLM-France/wikimedia huggingface dataset:
# A Herdade

A Herdade és una pel·lícula dramàtica portuguesa del 2019 dirigida per Tiago Guedes. Va ser seleccionat per competir pel Lleó d'Or a la 76a Mostra Internacional de Cinema de Venècia. També va ser seleccionda com a Participació portuguesa per al Millor Pel·lícula Internacional als Premis Oscar de 2019, però no va ser nominada. Una versió de la pel·lícula en sèrie de televisió també va ser estrenada per RTP1.

## Argument

Els Fernandes són una família de terratinents que han transmès una extensa finca a la riba sud del riu Tajo a Portugal durant generacions. El 1973 João, patriarca indiscutible i actual propietari de la finca, haurà de fer front als fets vinculats a la Revolució dels Clavels de 1974 i, vint anys més tard, a les angoixes i el llegat de la següent generació.

## Repartiment

* Albano Jerónimo com a João Fernandes
* Sandra Faleiro com a Leonor
* Miguel Borges com a Joaquim Correia
* João Vicente com a Leonel Sousa
* João Pedro Mamede com a Miguel
* Ana Vilela da Costa com a Rosa
* Rodrigo Tomás com a António
* Beatriz Brás com a Teresa

## Estrena

El 5 de setembre de 2019, la pel·lícula es va projectar com a part de la Selecció Oficial al Festival Internacional de Cinema de Venècia on va rebre una gran ovació després de la seva primera projecció. La pel·lícula es va estrenar a Portugal el 19 de setembre de 2019..

## Premis

La pel·lícula va guanyar el premi Globo de Ouro a la millor pel·lícula als 25ns Globos de Ouro que va tenir lloc al Coliseu dos Recreios, en una cerimònia presentada per Jorge Corrula i Soraia Chaves.

## Referències

* ↑ Holdsworth, Nick. «Oscars: Portugal Selects 'The Domain' for International Feature Category». The Hollywood Reporter, 13-09-2019. [Consulta: 13 setembre 2019].
* ↑ Vivarelli, Nick. «Joker, Ad Astra, The Laundromat, Marriage Story to Compete in Venice». Variety, 25-07-2019. [Consulta: 25 juliol 2019].
* ↑ «Venezia 76 Competition». labiennale.org, 25-07-2019. [Consulta: 25 juliol 2019].
* ↑ «"A Herdade" é o filme português candidato aos Óscares de 2020» (en portuguese). Diário de Notícias. [Consulta: 11 setembre 2019].
* ↑ «'A Herdade' Portugal's candidate for Oscars». The Portugal News. [Consulta: 11 setembre 2019].
* ↑ Portugal, Rádio e Televisão de. «Versão televisiva do filme "A Herdade" estreia-se na RTP1 no final do mês» (en portuguès). Versão televisiva do filme "A Herdade" estreia-se na RTP1 no final do mês, 20-04-2020. [Consulta: 5 febrer 2024].
* ↑ Portugal, Rádio e Televisão de. «A Herdade - Séries Nacionais - RTP». www.rtp.pt. [Consulta: 5 febrer 2024].
* ↑ «"A Herdade" ou a nossa história para além dos lugares-comuns» (en portuguès). Diário de Notícias. [Consulta: 5 febrer 2024].
* ↑ Gonçalves, Mauro. «"A Herdade". Um elenco português na passadeira vermelha de Veneza» (en portuguès de Portugal). Observador. [Consulta: 5 febrer 2024].
* ↑ «Golden Globes: 'A Herdade' wins Golden Globe for Best Film». The News 24, 03-10-2021.

## Enllaços externs

* Tràiler de la pel·lícula a YouTube
# Paraules d'Opòton el Vell

Paraules d'Opòton el Vell és una novel·la d'Avel·lí Artís-Gener «Tísner», publicada per primer cop l'any 1968.
Tísner proposa una reflexió intel·ligent sobre el centrisme dels universos culturals i l'esterilitat de les conquestes armades que és, alhora, una novel·la irònica i plenament vigent.

## Referències

* ↑ Borràs, Laura «Paraules de Tísner el vell». El País [Madrid], 23-05-2012. ISSN: 1134-6582.
* ↑ «"Paraules d'Opòton el Vell", d'Avel·lí Artís Gener». TV3, 11-03-2013. [Consulta: 14 abril 2020].
* ↑ Bou, Enric. Nou diccionari 62 de la literatura catalana, Barcelona:. ISBN 84-297-4770-2.

## Enllaços externs

* Paraules d'Opòton el Vell a LletrA
# Castèudoble (Var)

Castèudoble (en francès Châteaudouble) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2005 | 2006 |
| 247 | 238 | 194 | 271 | 322 | 381 | 459 | 476 |
| Des de 1962: població sense dobles comptes ||||||||

## Administració

Llista d'alcaldes :
| Període | Identitat | Partit |
| 2001- | Georges Rouvier | |

## Referències

* ↑ Forma adoptada per la viquipèdia occitana
# Beroun

Beroun és un municipi de la regió de Bohèmia Central (República Txeca) i està situada a mig camí entre Praga i Plzeň, cosa que el fa un important centre de comunicacions.

## Agermanaments

* Brzeg, Polònia des de 2002.
# Adriano Romero Cachinero

Adriano Romero Cachinero (Villanueva de Córdoba, 1902 - París, 1979) fou un polític comunista espanyol. Treballà com a periodista i milità en el PCE. Fou elegit diputat del Front Popular per la província de Pontevedra a les eleccions generals espanyoles de 1936. Durant la guerra civil espanyola va dirigir un batalló de milicians amb Antonio Pretel Fernández que el juliol de 1936 acabà amb la sublevació militar a Motril i Guadix; també fou governador civil de Múrcia de desembre de 1936 a gener de 1937. Quan acabà la guerra va fugir a França, d'on ja no va tornar.

## Enllaços externs

* Fitxa del Congrés dels Diputats (castellà)
* La guerra civil a Gor
* El aparato provincial durante la Segunda República. Los gobernadores civiles, 1931-1939 per Joan Serrallonga i Urquidi.
# Benjamin Guinness

Arthur Francis Benjamin Guinness, 3r comte d'Iveagh (20 de maig del 1937 - 1992), fou un empresari i polític irlandès pertanyent a l'elit anglo-irlandesa.
Cas únic a la seva època, Guinness fou membre de dues cambres altes alhora, la Cambra dels Lords britànica entre el 1967 i el 1992, i el Senat irlandès entre el 1973 i el 1977.
# Werner Hugo Paul Rothmaler

Werner Hugo Paul Rothmaler (1908 -1962) fou un botànic alemany.
Va realitzar més de 190 articles científics, i és un clàssic de la literatura botànica mundial, amb les seves Exkursionsflora von Deutschland, amb 753 pàg. i 2.814 imatges b&n. ISBN 978-3-8274-1842-5
Rothmaler es va casar dues vegades. Un primer matrimoni amb Wilhelmina Neumann, nascuda el 1911, i dues filles (Úrsula i Susana), i després un segon matrimoni amb Migu Bernys (1921-1993) i dos fills: Valentin Konrad Philipp Gottfried i Sebastián.

## Algunes publicacions

* Exkursionsflora von Deutschland; set complet, 3152 pàg. 4 vols. ISBN 3-8274-0657-9
* Alchemillae Columbianae. Trab. Mus. Nac. Ci. Nat. Ser. Bot. 31: 3-52, lám. 1-3 (10 de maig de 1935)
Va fer pròdigs estudis en la identificació i la classificació de noves espècies (866 registres IPNI), els que publicava habitualment en : Feddes Repert. Spec. Nov. Regni Veg.; Notizbl. Bot. Gart. Berlin-Dahlem; Sched. Fl. Iber. Select. Cent.; Trab. Mus. Nac. Ci. Nat., Ser. Bot.; Ark. Bot.; Revista Sudamer. Bot.; Bol. Soc. Esp. Hist. Nat.; Bull. Misc. Inform. Kew; Humbert, Not. Syst.

## Honors
### Eponimia
#### Gènere

* (Asteraceae) Rothmaleria Font Quer

#### Especies

* (Asteraceae) Centaurea rothmaleriana (Arènes) Dostál
* (Caryophyllaceae) Silene rothmaleri P.Silva
* (Poaceae) Festuca rothmaleri (Litard.) Markgr.-Dann.

## Referències

* ↑ Broteria, Ser. Trimestr. ix 151 1940 (IK)
* ↑ Bot. J. Linn. Soc. 71(3): 199 1976 (IK)
* ↑ Agron. Lusit. xviii. 28 1956 (IK)
* ↑ Bot. J. Linn. Soc. 76(4): 325 1978 (IK)
* ↑ Es poden consultar els tàxons descrits per aquest autor a International Plant Names Index (anglès)
# Nevozvraixtxenets

Nevozvraixtxenets (Невозвращенец) és una pel·lícula de thriller soviètica de 1991 dirigida per Serguei Snejkin. L'argument d'aquesta pel·lícula de ficció inclou un cop d'estat planificat contra el govern soviètic. Per casualitat, això va fer que la pel·lícula fos molt d'actualitat perquè es va emetre a la televisió el 20 d'agost de 1991 durant un autèntic intent de cop a la Unió Soviètica, que va conduir a la Desaparició de la Unió Soviètica més tard aquell any.

## Argument

Un periodista de televisió s'assabenta d'un cop d'estat i comença una investigació.

## Reparatiment

* Iuri Kuznetsov com Andrei Korneiev
* Nikolai Ieremenko Sr. as Viktor Andreievitx
* Iuri Oskin com a Kolia
* Viktor Aristov com a Dissident
* Era Ziganshina com a Galina Mikhailovna Grigorieva (Melentieva)
* Iosif Raikhelgauz com a amic d’Andrei Korneiev
* Elena Anisimova
* Aleksandr Beliavski
* Natalia Dmitrieva
* Igor Efimov

## Reconeixements

Al Festival Internacional de Cinema de Sant Sebastià 1991 va guanyar el Premi Especial del Jurat.

## Referències

* ↑ Фильмы, посвященные августовскому путчу 1991 года
* ↑ Год 1991
* ↑ «РГ» побывала на съемках «Контрибуции»
* ↑ «Обиделась жизнь на искусство».
* ↑ Невозвращенец
* ↑ Premis del 1991 al web del Festival de Sant Sebastià
* ↑ "Sin regreso", el filme soviético que se adelantó al golpe de Estado de agosto en Moscú, La Vanguardia, 25 de setembre de 1991
# Casa Mir (Vilanova i la Geltrú)

La Casa Mir és un monument del municipi de Vilanova i la Geltrú (Garraf) protegit com a bé cultural d'interès local.

## Descripció

Edifici entre mitgeres, de grans dimensions, que fa cantonada entre els carrers de Sant Josep i el de Joaquim Mir. És de planta rectangular i consta de planta baixa i dos pisos. La coberta és plana. La façana principal, de composició simètrica, presenta a la planta baixa portes d'arc escarser. La resta d'obertures són allindanades. Al primer pis hi ha tres balcons, el central de més volada. Al pis superior també hi ha tres balcons però de dimensions inferiors. El coronament se soluciona amb cornisa i barana d'obra, substituïda en el cos central per un element motllurat inspirat en el frontó clàssic, on figura la data del 1869. A ambdós costats hi ha florons. La façana lateral és més senzilla on a l'extrem hi ha una pèrgola amb arcs de mig punt. Bona part dels elements de la façana són d'inspiració exòtica, característica romàntica que se superposa a l'estil neoclàssic predominant.

## Història

Cal Mir data de l'any 1869 segons consta en la inscripció del coronament de la façana principal. L'edifici s'inscriu en les característiques del neoclassicisme arquitectònic, tot i que amb el pas del temps se li han anat incorporant elements propis d'altres estils, com per exemple el jardí romàntic o la pèrgola noucentista realitzada el 1929. En aquesta darrera data, el propietari de la finca, el pintor Joaquim Mir va fer una sol·licitud de permís per realitzar obres al jardí, sota la direcció de l'arquitecte municipal J.M. Miró i Guibernau. El 1933 el mateix propietari va fer una nova sol·licitud per a poder realitzar algunes modificacions.
La casa va ser la residència vilanovina del pintor Mir durant molts anys, i posteriorment de la seva vídua. En el 1986 era seu del sindicat Unió General de Treballadors.

## Referències

* 1 2 3 «Casa Mir». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
# Lo Clavièr

Clavier (en francès Claviers) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 316 | 359 | 404 | 469 | 597 | 553 | 682 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Sylvain Buzenet | |

## Referències

* ↑ Forma adoptada per la viquipèdia occitana
# Best Of: Hollywood A Go-Go

Best Of: Hollywood A Go-Go és una recopilació d'èxits de L.A. Guns llançat al Japó el 1994.

## Cançons

* "Sex Action"
* "Electric Gypsy"
* "One More Reason"
* "No Mercy"
* "Hollywood Tease"
* "Ballad Of Jayne"
* "Rip And Tear"
* "Malaria"
* "I Wanna Be Your Man"
* "Never Enough"
* "Kiss My Love Goodbye"
* "Wild Obsession"
* "Dirty Luv"
* "Some Lie 4 Love"
* "Killing Machine"
* "Kill That Girl"
* "Face Down"
* "Long Time Dead"
* "Sex Action" (en directe)
# Can Ramilans

Can Ramilans és una masia eclèctica de Massanes (Selva) inclosa a l'Inventari del Patrimoni Arquitectònic de Catalunya.

## Descripció

Masia aïllada, situada als afores.
De planta rectangular, està adossada a la masoveria. Consta de planta baixa, pis i està coronada per un àtic.
A la planta baixa hi ha dues portes-balcó amb un arc carpanell molt rebaixat, envoltades per una falsa llinda i brancals de guix, on hi ha unes obertures amb reixes de ferro forjat.
Al pis superior, a sobre de la porta d'entrada hi ha un balcó amb barana de ferro. La porta també és quadrangular i està envoltada per una falsa llinda i brancals. Aquest pis dona a una important terrassa amb arcades i barana de fang.
Tota la façana està arrebossada i encalada.
Can Ramilans té una petita ermita, de planta rectangular i teulada a dues vessant. La porta principal és lateral, amb forma quadrangular i decorada amb guix.

## Història

En aquesta casa hi nasqué el polític Narcís Vilaseca i Ramilans l'any 1864.

## Referències

* 1 2 3 4 5 6 7 «Can Ramilans». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Benjamin Kern

Benjamin Kern (Göppingen, Baden-Württemberg, 5 de novembre de 1983) és un futbolista alemany que actualment juga de centrecampista al primer equip del MSV Duisburg.
# Hipopotàmids

Els hipopotàmids (Hippopotamidae) són una família que només compta amb dues espècies vives: l'hipopòtam comú (Hippopotamus amphibius) i l'hipopòtam pigmeu (Choeropsis liberiensis).

## Gèneres i espècies

* Gènere Hippopotamus
** Hippopotamus aethiopicus (extinta)
** Hippopotamus amphibius
** Hippopotamus antiquus (extinta)
** Hippopotamus creutzburgi (extinta)
** Hippopotamus madagascariensis (extinta)
** Hippopotamus lemerlei (extinta)
** Hippopotamus laloumena (extinta)
** Hippopotamus melitensis (extinta)
** Hippopotamus pentlandi (extinta)
** Hippopotamus gorgops (extinta)
** Hippopotamus karumensis (extinta)
** Hippopotamus protamphibius (extinta)
** Hippopotamus coryndoni (extinta)
** Hippopotamus afarensis (extinta)
* Gènere Choeropsis
** Choeropsis liberiensis
** Choeropsis madagascariensis (extinta)
* Gènere Phanourios (extint)
** Phanourios minutus
* Gènere Hexaprotodon (extint)
** Hexaprotodon palaeindicus
** Hexaprotodon namadicus
** Hexaprotodon bruneti
** Hexaprotodon sivalensis
* Gènere Archaeopotamus (extint)
** Archaeopotamus harvardi
** Archaeopotamus lothagamensis
* Gènere Saotherium (extint)
** Saotherium mingoz
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Lo Bròc (Alps Marítims)

Lo Bròc (en francès Le Broc) és un municipi francès situat al departament dels Alps Marítims i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 316 | 339 | 360 | 422 | 671 | 1.023 | 1.237 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1988- | Émile Tornatore | PCF |

## Agermanaments

* Citerna
* Montone (Itàlia)
* San Giustino

## Referències

* ↑ Topònims occitans dels Alps Marítims
# Bet El

Bet El (en hebreu: בֵּית אֵל) és un assentament israelià que està situat en l'Àrea de Judea i Samaria. Va ser fundat en l'any 1977, i fou declarat consell local en 1997. Segons l'Oficina Central d'Estadístiques d'Israel, en 2015 comptava amb una població total de 6.046 habitants.

## Enllaços externs

* Website del Consell local (hebreu)
# Adrián Maximiliano Peralta

Adrián Peralta (Burzaco, província de Buenos Aires, 8 de maig de 1982) és un futbolista argentí, que ocupa la posició de migcampista.
Va jugar al seu país al Tristán Suárez i a l'Instituto de Córdoba. El 2005 va passar una breu estada al RCD Mallorca, de la primera divisió espanyola.
De nou al seu país, juga amb Newell's Old Boys. El 2007 fitxa per Lanús, amb qui guanya l'Apertura d'eixe any, el primer en la història del club.

## Enllaços externs

* Perfil del jugador Arxivat 2007-11-17 a Wayback Machine. (castellà)
# Benvenuto Lobina

Benvenuto Lobina (Villanova Tulo, 8 de gener de 1914 - Sàsser, 29 de desembre de 1993) fou un poeta sard. Era fill d'un petit comerciant originari d'Orroli i passà la seva joventut en el medi agrari i ramader. El 1932 es traslladà a Càller per motius d'estudi, on el 1933 hi va fundar el Cercle Futurista de Càller i publicà alguns poemes a la revista Futurismo de Mino Somenzi. El 1935 fou cridat a files i traslladat a Sàsser, d'on marxà voluntari a Addis Abeba el 1936, on no hi va disparar un tret. Va trobar un treball civil a correus d'Addis Abeba, però el deixà al cap d'uns mesos i tornà a Sàsser, on fou gerent de l'administració de Correus.
El 1944 es casà amb Licia Baldrati, i durant el viatge de noces a Villanova Tulo es va retrobar amb les seves arrels. Durant els anys 1950 publicarà a la tercera pàgina de La Nuova Sardegna les seves poesies en sard. El 1964 va guanyar el premi de poesia Città di Ozieri (fou el primer poeta en campidanès en obtenir aquest guardó). El 1975 va publicar la seva primera antologia de poemes, Terra, disisperata terra, i l'octubre del mateix any va obtenir el premi nacional de poesia Lanciano.
Quan a la narrativa, el 1984 va obtenir el Premio Casteddu de Posada amb el conte Po cantu Biddanoa, publicat tres anys més tard. El llibre està escrit en sard campidanès i és traduïda a l'italià per ell a la portada. És una novel·la històrica ambientada a Villanova Tulo entre 1918 i 1942, per tant, a cavall entre la Primera i la Segona Guerra Mundial. La novel·la aconseguí un gran èxit de crítica, i va ser considerada un dels punts més alts assolits per la narrativa en sard. També és interessant el treball realitzat en la llengua. En la novel·la hi ha tres nivells de narració que corresponen a tres diferents registres lingüístics. El narrador utilitza un sard meridional unificat, campidanès comú. Els personatges parlen sarcidanès de Villanova Tulo. Després hi ha una tercera varietat de sard meridional, la dels aculturats, utilitzant un campidanès una mica més "civil", sovint amb préstecs de vocabulari italià.
Lobina ha traduït també al sard poesies d'altres autors italians i de prosistes hispanoamericans. Va morir a Sàsser d'una leucèmia aguda. El primer capítol de la seva segona novel·la (incompleta) Bonas tardas, Magestà, fou convertida en conte després de la seva mort i publicat amb traducció d'Anna Serra el 2000 a l'antologia Racconti. En el seu honor, el municipi de Villanova Tulo va instituir el 1993 un premi per a poesia en llengua sarda amb el seu nom.

## Obres

* Terra, disisperada terra (Milano, Cooperativa Edizioni Jaka Book, 1974) • Po cantu Biddanoa, a cura de Nicola Tanda (Cagliari-Sassari, 2D Editrice Mediterranea, 1987) • Is canzonis, a cura de A. Satta (Cagliari, Edizioni della Torre, 1992) • Racconti, a cura d'Anna Serra (Nuoro, Poliedro, 2000)
* Cun Biddanoa in su sentidu (Dolianova, Grafica del Parteolla, 2003) • Po cantu Biddanoa, (Nuoro, Ilisso, 2004)

## Publicacions

* Gherreri chi ha' pérdiu (La Nuova Sardegna setmanal, vol. 77, n. 6, 1967) • Gherreri chi ha' pérdiu (La Grotta della Vipera, I, 3, 1975) • Canzoni nuraxi (La Grotta della Vipera, XI, 34-35, 1986)
# RZA

Robert Fitzgerald Diggs (Brownsville, 5 de juliol de 1969), conegut com a RZA, és un raper, músic, productor i actor nord-americà, líder del grup Wu-Tang Clan. Ha produït gairebé tots els àlbums de Wu-Tang Clan, així com molts projectes en solitari i afiliats de Wu-Tang. És primer de dos membres originals del clan Wu-Tang, l'altra és Ol' Dirty Bastard. També ha llançat àlbums en solitari sota l'altre ego de Bobby Digital. Abans de formar Wu-Tang Clan, RZA va ser membre fundador del grup d'horrorcore anomenat Gravediggaz, on s'anomenava The RZArector.
RZA ha fet cinema des de finals de la dècada del 1990. Ha participat en diverses pel·lícules, entre les quals destaca Kill Bill: Volume 1 (2003) i Kill Bill: Volume 2 (2004). Ha escrit i dirigit cinema i la televisió, el seu debut com a director va ser amb The Man with the Iron Fists, el 2012. També ha actuat en diverses pel·lícules i sèries de televisió, com les pel·lícules American Gangster i Brick Mansions i les sèries de televisió Gang Related i Californication.
És especialment conegut per la seva producció musical, amb un estil que inclou l'ús del soul i ritmes que han resultat molt influents. La revista The Source el va situar a la seva llista dels 20 millors productors de la història en els vint anys de la revista. Vibe el va incloure entre els 8 millors productors de hip-hop de tots els temps. NME el va incloure a la seva llista dels 50 productors més grans de la història en 2015.

## Referències

* ↑ «RZA Biography at Wu-Tang Corp. – The Official Site of the Wu-Tang Clan». Arxivat de l'original el 2016-03-04. [Consulta: 28 agost 2016].
* ↑ The Rap Beat Creator: Make Your Own Beats!!!: The Source Magazine Picks 20 Greatest Producers. Createrapbeats.blogspot.com (August 24, 2008). Retrieved on 2013-04-17.
* ↑ Dr. Dre Is VIBE's Greatest Producer Of All Time, Speaks On Win. Vibe (June 1, 2010). Retrieved on 2013-04-17.
* ↑ «50 of the Greatest Producers Ever». NME.COM. [Consulta: 26 març 2015].
# Sant Geli

«Sant Geli» té aquests significats:
* Sant Geli (municipi del Gard), municipi francès al departament del Gard (regió d'Occitània)
* Sant Geli dau Fesc, municipi al departament de l'Erau (Occitània)
* Abadia de Sant Geli, conjunt monàstic al centre de la població de Sant Geli, al departament de Gard
* Cantó de Sant Geli, cantó francès al departament del Gard (regió d'Occitània)
# Torre d'en Garrell

Torre d'en Garrell és una torre catalogada com a monument del municipi de Vilanova i la Geltrú (Garraf) i protegida com a bé cultural d'interès local.

## Descripció

Torre de planta circular que s'eleva formant un cos troncocònic. La coberta és plana. L'exterior presenta carreus irregulars de pedra i una cornisa de maó que recorre la part superior. Presenta espitlleres emmarcades amb maó i una porta allindanada.
L'interior té un espai únic amb un pilar de maó, centrat, que suporta la coberta. Actualment hi ha unes construccions adossades a la torre.

## Història

El 1874 l'Ajuntament de Vilanova va fer construir aquesta torre per utilitzar-la com a element defensiu durant la Tercera Guerra Carlina. L'autor del projecte va ser el brigadier Manuel Salamanca, qui també s'encarregà de trobar els emplaçaments més adequats per ubicar els sistemes defensius als camins d'accés de la ciutat.
El bon estat de la torre es deu a diversos factors: el decret de protecció del 22/4/1949, la seva inclusió dins l'inventari d'arquitectura militar i el fet d'haver estat utilitzada contínuament. Actualment s'utilitza com a magatzem agrícola.

## Referències

* 1 2 3 4 5 6 7 «Torre d'en Garrell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].

## Enllaços externs

* Torre d'en Garrell, fitxa del catàleg de l'Ajuntament
# Gatièras

Gatièras (en francès Gattières) és un municipi francès situat al departament dels Alps Marítims i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 851 | 1.005 | 1.380 | 2.051 | 2.997 | 3.583 | 4.018 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977-2008 | Marius Papi | PCF |
| 2008- | Jean-Pierre Testi | PCF |

## Agermanaments

* Citerna
* Montone (Itàlia)
* San Giustino

## Referències

* ↑ Topònims occitans dels Alps Marítims